Jah, meil on küll ehtne laatsaret praegu. Tegelikult küll algasid need protsessid juba eelmisel nädalal, kui plika koolist koju jäi, palaviku ja viinamarjakobaraid meenutavate paistes mandlitega. Perearstiga  ta meil muide suhtlemast keeldub… pärast seda, kui vist tema üle-eelmise viirushaiguse ajal, mil palavik kuidagi ära kaduda ei tahtnud, ütles perearst talle: "Mis sa kraadid siis ennast kogu aeg!" Ja mis sa teed selle solvunud teismelisega, midagi ei tee. Nüüd õnneks sain ta sama perearstipunkti teise arsti juurde saata, sest meie oma arst on õnneks puhkusel.